**Olvasási projekt**

**VIII. osztály**

**Az olvasómappa összeállításának szempontjai**

1. Írj 8-1o mondatos könyvajánlót, hogy miért érdemes elolvasni a művet!
2. Sorolj fel 5-5 érvet, miért tetszett vagy nem tetszett a mű!
3. Értelmezz legalább egy műbeli gondolatot!
4. Készíts illusztrációt a műről!
5. Gyűjtsd össze a műbeli költői/népi/különlegesnek talált kifejezéseket, s készíts értelemző kisszótárt belőle!
6. Készítsd el a szereplők névjegykártyáját!
7. Készíts az egyik szereplő nevében egyes szám első személyben bemutatkozót (miután a szövegből kikerested és kijegyzetelted az illetőre vonatkozó főbb ismérveket)!
8. Fogalmazz meg öt kérdést, amelyeket feltennél a szerzőnek vagy az egyik szereplőnek!
9. Szeretnél-e részt venni a mű eseményeiben (abban a korban, helyszínen élni, átélni mindazt, amit a szereplők átéltek)? Válaszod indokold!
10. Melyik szereplő gondolkodása áll hozzád közel? Kivel tudtál azonosulni a szereplők közül, és miért?
11. Van-e olyan szereplő, akiről olvasás közben megváltozott a véleményed? Válaszod indokold!
12. Mit mondott neked a mű önmagadról, a világról, arról, hogyan kell élni?
13. Milyen olvasási élményt jelentett a mű? Volt-e olyasmi, ami megértési nehézséget okozott? Ha igen, mi volt ez?

**Ajánlott olvasmányok:**

1. Daniel Defoe: Robinson
2. Golding: A legyek ura
3. Jules Verne: Kétévi vakáció
4. Stevenson: A kincses sziget
5. Szabó Magda: Születésnap
6. Szabó Magda: Mondják meg Zsófikának
7. Nyírő József: Uz Bence
8. Rejtő Jenő. Az elátkozott part
9. Linda Sue Park: Min mester inasa
10. Arne Svingen: Magas cé és jobbhorog
11. Michael Ende: A Végtelen történet
12. Louis Sachar: Stanley, a szerencse fia
13. Tonke Dragt: Levél a királynak
14. Baricco: Selyem
15. Berg Judit: Az őrzők
16. Zágoni Balázs: A gömb
17. Wéber Anikó: Zuhanórepülés
18. Stefanie Höfler: Velem nem lehet járni
19. Monica Hesse: A kék kabátos lány
20. Dávid Ádám et al: Találj ki!